Diari Oficial de la Generalitat Valenciana


Sumari del DOGV 4157, del 28-12-2001 (2001/12883)

ORDRE de 18 de desembre de 2001, de la Conselleria d'Innovació i Competitivitat, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12057


Data del document
:   18-12-2001

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * ajuda a les empreses
    * comerç exterior
    * suport econòmic
    * ajuda pública
    * petita i mitjana empresa

ORDRE de 18 de desembre de 2001, de la Conselleria d'Innovació i Competitivitat, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior. [2001/12971]
  
Per mitjà de l'Ordre de 16 de juliol de 2001, s'estableix el règim de concessió d'ajudes a les PIME valencianes durant el període 2001-2006, per a la realització d'accions vinculades a processos d'implantació i cooperació en l'estranger, a través d'obertures de filials, delegacions i sucursals, i també projectes industrials de fabricació i de cooperació empresarial en l'exterior.
  
De conformitat amb el que s'ha disposat en l'article 47.4 a) del Text Refós de la Llei d'Hisenda Pública de la Generalitat Valenciana, l'esmentada ordre, en l'article segon, designa l'Institut Valencià de l'Exportació, IVEX, com a entitat col·laboradora que actua en nom i per compte de la Conselleria d'Innovació i Competitivitat.
  
Pel que s'ha exposat, i en virtut de las facultats que me m'atorga l'article 35 de la Llei de Govern Valencià, en relació amb l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Sol·licituds i termini de presentació
  
1. Per a l'exercici 2002, les sol·licituds per a l'obtenció de les ajudes regulades en l'Ordre de 16 de juliol de 2001, sobre concessió d'ajudes en el marc del Pla d'Implantació d'Empreses en l'Exterior, hauran de dirigir-se a l'Institut Valencià de l'Exportació, IVEX, SA, i es presentaran en l'imprés normalitzat en el Registre General de l'IVEX, o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. El termini per a la presentació de sol·licituds serà el comprés entre l'1 de gener i el 14 de març de 2002.
  
Article 2. Termini de presentació de justificació per a la liquidació de les ajudes
  
Als efectes del que s'ha previst en l'article 13 de l'Ordre de 16 de juliol de 2001, els beneficiaris hauran de presentar els documents de justificació de l'ajuda en el termini d'un mes des de l'execució del projecte, i en tot cas fins al 24 d'octubre de 2002, llevat que per circumstàncies concurrents s'hi assenyale un termini distint en la resolució de concessió de l'ajuda.
  
DISPOSICIÓ ADDICIONAL
  
Única
  
La concessió de les ajudes previstes en aquesta ordre estarà condicionada a l'existència de crèdit adequat i suficient per a això en els pressupostos de la Generalitat Valenciana per a l'exercici 2002.
  
Tot complint el que s'ha previst en l'article 47.11 del Text Refós de la Llei d'Hisenda Pública i d'acord amb el que establisca la Llei de Pressupostos de la Generalitat Valenciana per a l'any 2002, mitjançant ordre de la Conselleria d'Innovació i Competitivitat es faran públics les línies de crèdit i l'import global màxim destinat a la concessió de les ajudes previstes en la present disposició.
  
DISPOSICIONS FINALS
  
Primera
  
Es faculta el director general de Comerç i Consum per a dictar les disposicions i adoptar les mesures que considere oportunes per al desenvolupament i l'aplicació del que s'ha disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana.
  
València, 18 de desembre de 2001
  
El conseller d'Innovació i Competitivitat
  
FERNANDO V. CASTELLÓ BORONAT